**IZVOĐENJE IZLETA, EKSKURZIJA I DRUGIH ODGOJNO-OBRAZOVNIH AKTIVNOSTI IZVAN ŠKOLE**

|  |
| --- |
| **PISANA SUGLASNOST RODITELJA** |
| 1. | **IZVAN UČIONIČKA NASTAVA** | NAJMANJE **SEDAM DANA** PRIJE NJEZINA IZVOĐENJA  |
|  2.   | **POSJET ILI SUDJELOVANJE U KULTURNIM I SPORTSKIM MANIFESTACIJAMA DR. KOJE SU U FUNKCIJI OSTVARIVANJA ODGOJNO-OBRAZOVNIH CILJEVA I ZADĆA** | NAJMANJE **TRI DANA** PRIJE IZVOĐENJA (osim ako se planira dvodnevni ili višednevni izlet primjenjuje točka 1.) |
| ZA REALIZACIJU SVIH OBLIKA IZVAN UČIONIČKE NASTAVE POTREBNA JE PISANA SUGLASNOST DVIJE TREĆINE RODITELJA RAZREDNOG ODJELJENJA |
| IZVAN UČIONIČKA NASTAVA ILI DRUGA ODGOJNO-OBRAZOVNA AKTIVNOST **O B V E Z A T N A** JE ZA SVE NASTAVNIKE I UČENIKE AKO JE U **CILJU** **OSTVARENJA NASTAVNOG PROGRAMA ILI KURIKULUMA** |

|  |
| --- |
| **TRAJNANE** - **VIŠEDNEVNA IZVAN UČIONIČKA NASTAVA** |
|  | **VIŠEDNEVNA IZVAN UČIONIČKA NASTAVA** **ZA UČENIKE SREDNJE ŠKOLE** | *- DO S E D A M NASTAVNIH DANA* |

|  |
| --- |
| **PLANIRANJE I REALIZACIJA** |
| **IZVAN UČIONIČKU NASTAVU PLANIRA I ORGANIZIRA***(u skladu s propisima koji uređuju sustav odgoja i obrazovanja, prometa, pružanja usluga u turizmu ili dr. propisima)* | * **RAZREDNIK** (nastavnik voditelj) ili
* **NASTAVNIK/STRUČNI SURADNIK** (nastavnik voditelj)

*Napomena:* *Ako nastavnik voditelj izvanučioničke nastave nije razrednik, razrednik je dužan pomoći nastavniku voditelju u pripremi izvanučioničke nastave te sudjelovati u realizaciji kao učitelj pratitelj*  |
|  **Ako u izvanučioničkoj nastavi SUDJELUJE VIŠE RAZREDNIH ODJELA**  | * **VODITELJEM** se imenuje samo jedan učitelj ili stručni suradnik
 |
| **NASTAVNIK PRATITELJ** | * mora biti član **razrednog vijeća razreda** za koji se organizira izvanučionička nastava ili **stručni suradnik školske ustanove**
 |
| **NASTAVNIK VODITELJ –**  ***OBVEZE*** | * Za svaki oblik izvanučioničke nastave izrađuje izvedbeni plan i program s odgojno-obrazovnim ciljevima, ishodima učenja, tijekom aktivnosti te načinima praćenja i vrednovanja ostvarenih ciljeva i ishoda
 |
| * Za terensku nastavu učitelj izrađuje izvedbeni plan i program koji obuhvaća odgojno-obrazovne ciljeve, ishode učenja, nastavna sredstva, oblike rada, metode, tehnike i postupke istraživanja, načine i oblike praćenja te elemente i kriterije vrednovanja ostvarenih ciljeva i ishoda.
 |
| * da odgojno-obrazovni ciljevi i ishodi učenja u terenskoj nastavi proizlaze iz nastavnoga programa pojedinih nastavnih predmeta, predmetnih kurikuluma i nacionalnoga kurikuluma
 |
| * realizirani oblici izvanučioničke nastave upisuju se u odgovarajuću pedagošku dokumentaciju i evidenciju.
 |

|  |
| --- |
| **Za ostvarivanje izvanučioničke nastave odgovorni su**  **učitelj voditelj, učitelj pratitelj i ravnatelj školske ustanove.** |

***Javni poziv za ponude***

(1) Školska ustanova samostalno organizira posjet kulturnim i javnim ustanovama te sudjelovanje u kulturnim i sportskim manifestacijama i događajima, kao i druge aktivnosti koje su u funkciji ostvarivanja odgojno-obrazovnih ciljeva i zadaća kulturne i javne djelatnosti školske ustanove.

(2) Školska ustanova može **organizirati p o l u d n e v n i ili j e d n o d n e v n i** školski izlet i terensku nastavu samostalno ili uz angažiranje davatelja usluga.

(3) **Školska ustanova može samostalno, u skladu s propisima koji uređuju promet, pružanje usluga u turizmu i drugim propisima, za svoje učenike organizirati poludnevni ili jednodnevni školski izlet i terensku nastavu.**

(4) U slučaju da školska ustanova angažira **davatelja usluga** za realizaciju usluga iz stavka 3. ovoga članka, ponude za izvanučioničku nastavu iz ovoga stavka prikuplja učitelj voditelj i učitelj/i pratitelj/i, a mogu ih prikupiti i roditelji učenika i/ili učenici. Učitelj voditelj i učitelj/i pratitelj/i odabrat će najmanje **t r i ponude** koje ispunjavaju tražene uvjete i predstaviti ih na roditeljskome sastanku svih roditelja učenika za koje se organizira izvanučionička nastava, **najkasnije 30 dana prije realizacije**.

(5) **Odluku o odabiru ponude** donose roditelji i učitelj voditelj i učitelj/i pratitelj/i većinom glasova nazočnih. **Odluka roditelja je konačna.**

(6) U slučaju da dvije ili više ponuda dobiju isti broj glasova, glasovanje se ponavlja za ponude koje su dobile isti broj glasova, a u slučaju da odabrani davatelj usluga ne može pod traženim uvjetima realizirati odabranu ponudu, realizirat će se ponuda drugorangiranoga potencijalnog davatelja usluga.

(7) Za **v i š e d n e v n u i z v a n u č i o n i č k u nastavu** školska ustanova mora angažirati davatelja usluga sukladno propisima koji uređuju promet, pružanje usluga u turizmu i drugim propisima.

(8) Za višednevnu izvanučioničku nastavu školska **ustanova obvezno objavljuje javni poziv** za ponude na naslovnoj internetskoj stranici školske ustanove **u izborniku pod nazivom ponude.**

(9) Iznimno od stavka 7. ovoga članka, školske ustanove u kojima se provodi odgoj i obrazovanje po posebnim programima za djecu s teškoćama u razvoju, a koje posjeduju vlastito i potrebama djece prilagođeno prijevozno sredstvo, samo za prijevoz učenika ne moraju angažirati davatelja usluga.

(10) Iznimno od stavka 7. ovoga članka za višednevnu izvanučioničku nastavu koju sufinancira osnivač školske ustanove ili koja se provodi u objektima osnivača ili koja se provodi u sklopu razmjene učenika ili u sklopu projekta, školska ustanova nije dužna objaviti javni poziv.

(11) Školske ustanove s manjim brojem učenika mogu zajednički planirati, organizirati i realizirati izvanučioničku nastavu u skladu s odredbama Pravilnika. Za višednevnu izvanučioničku nastavu javni poziv objavljuje se na internetskim stranicama obiju školskih ustanova, a ponude se dostavljaju na adresu samo jedne školske ustanove.

***Javni poziv za v i š e d n e v n u i z v a n u č i o n i č k u nastavu***

(1) Ponudu na javni poziv može dostaviti turistička agencija, odnosno druga fizička ili pravna osoba (u daljem tekstu:potencijalni davatelj usluge) koja za takve usluge ispunjava uvjete određene propisima koji uređuju pružanje usluga u turizmu ili posebnim propisima.

(2) Na javni poziv ne može se javiti potencijalni davatelj usluge koji je radnik školske ustanove koja objavljuje poziv ili član njegove uže obitelji.

(3) Javni poziv objavljuje se na obrascu koji je sastavni dio Pravilnika. Na svakom obrascu upisuje se broj javnoga poziva za ponudu.

(4) **Javni poziv** školska ustanova objavljuje najkasnije **tri mjeseca prije predviđene realizacije** s rokom za **dostavu ponuda u trajanju od najmanje osam (8) radnih dana**. **Otvaranje ponuda** provodi se **najranije tri (3) radna dana** nakon isteka roka za dostavu ponuda.

(5) U slučaju da se višednevna izvanučionička nastava ostvaruje na početku školske godine, škola je javni poziv dužna objaviti najkasnije 30 dana prije kraja prethodne nastavne godine.

(6) Potencijalni davatelj usluga je obvezan dostaviti ponude do roka naznačenog u obrascu, u zatvorenoj omotnici s naznakom »Javni poziv – ne otvaraj« i brojem ponude.

(7) Potencijalni davatelj usluga se može javiti za realizaciju jedne ili više odnosno svih traženih ponuda školske ustanove s brojem ponude na obrascu.

(8) U slučaju da se potencijalni davatelj usluga javlja na više ponuda, posebne omotnice iz stavka 6. ovoga članka može dostaviti u jednoj omotnici s naznakom »Javni poziv – ne otvaraj« s brojevima svih ponuda.

(9) Ako na javni poziv u propisanom roku pristigne samo jedna ponuda koja ispunjava propisane uvjete, ta će se razmatrati.

(10) Ponude pristigle nakon roka navedenog u javnome pozivu neće se razmatrati.

(11) Ako na **javni poziv ne pristigne ni jedna ponuda** koje ispunjava uvjete ili Povjerenstvo nije odabralo ni jednu ponudu, poziv se ponavlja najkasnije dva mjeseca prije predviđene realizacije višednevne izvanučioničke nastave. Rok za dostavu ponuda je najmanje osam (8) radnih dana, a otvaranje ponuda provodi se najranije tri (3) radna dana nakon isteka roka za dostavu ponuda.

***Povjerenstvo za provedbu javnog poziva***

1. Za svaku izvanučioničku nastavu imenuje se **posebno Povjerenstvo za provedbu javnoga poziva** i izbor najpovoljnije ponude (u daljnjem tekstu: Povjerenstvo), a čine ga:
	* ravnatelj školske ustanove (u daljnjem tekstu: ravnatelj)
	* razrednik, učitelj voditelj
	* predstavnik roditelja za učenike srednje škole
	* predstavnik učenika.

Kada se ista izvanučionička nastava planira za više razrednih odjela/odgojno-obrazovnih skupina, u Povjerenstvo se imenuje razrednik, roditelj i učenik svakoga razrednog odjela/odgojno-obrazovne skupine.

(2) **Učenici** imenovani u Povjerenstvo sudjeluju u radu Povjerenstva, imaju pravo *davanja mišljenja*, ali *nemaju pravo odlučivanja.*

(3) Nakon donošenja školskoga kurikuluma te godišnjega plana i programa rada školske ustanove, a **najkasnije 7 dana prije objave javnoga poziva** ravnatelj na prijedlog nastavničkog/domskog vijeća (u daljnjem tekstu: učiteljsko vijeće) imenuje Povjerenstvo.

(4) Broj članova Povjerenstva mora biti neparan. U slučaju da je broj članova paran, u Povjerenstvo se imenuje jedan učitelj ili stručni suradnik pratitelj.

(5) **Povjerenstvo radi na sastancima na kojima se vodi zapisnik.** Članovi Povjerenstva na prvom sastanku ***između sebe biraju predsjednika***. Odluke Povjerenstva su pravovaljane ako za njih glasuje većina od ukupnog broja članova s pravom odlučivanja.

(6) Za odabir ponuda na temelju zajednički objavljenoga javnog poziva dviju školskih ustanova imenuje se zajedničko Povjerenstvo u čijem radu sudjeluju učitelji, roditelji, ravnatelji i učenici obiju školskih ustanova te se odabir ponuda provodi sukladno odredbama članka 13., 14. i 15. Pravilnika.

(7) **Obveze Povjerenstva su:**

* **donijeti odluku o datumu objave i sadržaju javnoga poziva**,
* **popuniti obrazac javnoga poziva** na način da se jasno može utvrditi:
	+ **mjesto i vrijeme realizacije**,
	+ **vrsta prijevoza**,
	+ **ulaznice za svako mjesto koje će učenici posjetiti**,
	+ **potreba angažiranja turističkoga vodiča za lokalitete na kojima uslugu turističkog vođenja može pružati samo ovlašteni turistički vodič,**
	+ **potreba smještaja i to s jasnom naznakom smještaja,**
	+ **način prehrane koji mora biti minimalno na bazi polupansiona, odnosno dva obroka za korisnike usluga,**
* **odrediti trajanje objave javnoga poziva na naslovnoj internetskoj stranici školske ustanove, a koje ne može biti kraće od osam (8) radnih dana,**
* **objaviti javni poziv,**
* **odrediti datum i vrijeme javnoga otvaranja ponuda, koje može biti najranije tri radna (3) dana nakon završetka javnoga poziva,**
* **odabrati najmanje tri (3) ponude koje će biti predstavljene roditeljima, osim u slučaju da na javni poziv pristigne manje ponuda koje ispunjavaju propisane uvjete,**
* **objaviti na naslovnoj internetskoj stranici školske ustanove popis odabranih ponuda te potencijalnim davateljima usluga najkasnije tri dana nakon izvršenog izbora dostaviti pisani poziv za predstavljanje ponude na roditeljskome sastanku.**

(8) Ako su tijekom provedbe javnoga poziva utvrđeni propusti ili nepravilnosti, Povjerenstvo donosi odluku o poništenju javnoga poziva koja se objavljuje na naslovnoj internetskoj stranici školske ustanove.

**OTVARANJE PONUDA PRISTIGLIH NA JAVNI POZIV**

(1) Na sastanku Povjerenstva predsjednik **otvara i čita ponude** pristigle na javni poziv, a podaci iz **sadržaja ponude unose se u zapisnik**.

(2) Otvaranju ponuda mogu nazočiti predstavnici potencijalnih davatelja usluga bez prava sudjelovanja.

(3) U izbor ulaze sve ponude koje ispunjavaju uvjete.

(4) **Povjerenstvo izabire najmanje tri ponude** koje **će biti predstavljene roditeljima učenika** za koje se organizira višednevna izvanučionička nastava, osim u slučaju da na javni poziv pristigne manje ponuda koje ispunjavaju propisane uvjete.

(5) Na **roditeljskome sastanku roditelja učenika** za koje se organizira višednevna izvanučionička nastava odabrani potencijalni davatelji usluga iz stavka 4. ovoga članka mogu prezentirati ponude i to isključivo prema podacima traženim i dostavljenim u ponudi. U slučaju da se potencijalni davatelj ne može odazvati pozivu, ponudu će predstaviti učitelj voditelj. Vrijeme trajanja pojedine prezentacije sukladno broju odabranih ponuda unaprijed određuje Povjerenstvo.

(6) Odluka o odabiru ponude donosi se sukladno članku 12. stavku 5. i 6.

|  |
| --- |
| * + **Odluku o odabiru ponude** donose roditelji i učitelj voditelj i učitelj/i pratitelj/i većinom glasova nazočnih. **Odluka roditelja je konačna.**
	+ U slučaju da dvije ili više ponuda dobiju isti broj glasova, glasovanje se ponavlja za ponude koje su dobile isti broj glasova, a u slučaju da odabrani davatelj usluga ne može pod traženim uvjetima realizirati odabranu ponudu, realizirat će se ponuda drugorangiranoga potencijalnog davatelja usluga.
 |

**POGLEDATI - PRAVILNIK O IZVOĐENJU IZLETA, EKSKURZIJA I DRUGIH ODGOJNO-OBRAZOVNIH AKTIVNOSTI IZVAN ŠKOLE (Narodne novine, broj 87/14. i 81/15.)**